དཔལ་སྤྲུལ་དང་མི་ཕམ་གཉིས་རྫ་ཆུ་ཁ་པས་སྒེར་བདག་དགོས་པ་ཞིག་མིན་ན་ཡང་།ཁོང་གཉིས་ཀྱི་དགོངས་པ་དང་སྙིང་སྟོབས་དར་སྤེལ་བཏང་བའི་ཐོག་ནས་ཞིབ་འཇུག་རང་བཞིན་གྱི་གྲུབ་འབྲས་བཏོན་ཏེ་ལོ་རྒྱུས་ལ་ལེགས་སྐྱེས་འབུལ་རྒྱུ་ནི་ང་ཚོར་འཁྲི་བའི་འོས་འགན་ཞིག་རེད།བྱུང་ན་མ་འོངས་པར་སློབ་གླིང་དེ་འདྲར་ཆེད་དུ་མཉམ་འབྲེལ་གྱི་གན་རྒྱ་བཞག་སྟེ།སློབ་ཡོན་གྱི་ཐེབས་རྩ་བཙུགས་ནས་བརྗོད་གཞི་འདི་རིགས་ཀྱི་ཐོག་ལ་སློབ་ཡོན་རེ་གསར་གཏོད་ཐུབ་པ་བྱུང་ན་ཧ་ཅང་ལེགས་པ་ཡིན།